Tadbirkor ayollar ko‘proq qaysi sohada faoliyat olib borayotgani ma’lum bo‘ldi. Davlat statistika qo‘mitasi tegishli ma’lumot bilan chiqdi. Foto: Norma.uz Qo‘mita xabariga ko‘ra, 2022 yilning 1 yanvar holatiga O‘zbekiston Respublikasida tadbirkor ayol rahbarlarning iqtisodiy sohalar bo‘yicha faoliyati quyidagicha: savdo sohasida – 14 147 ta;   xizmatlar sohasida – 10 057 ta;   sanoatda – 5 543 ta. 2022 yilning 1 yanvar holatiga O‘zbekistonda ayol rahbarlar boshqaruvida kichik korxona va mikrofirmalarning mahsulot sotishdan tushgan sof daromadi 22,6 trln so‘mni tashkil etgan. Ayol rahbarlar boshqaruvidagi kichik korxona va mikrofirmalarning sof daromadi o‘tgan yilning mos davri bilan solishtirilganda qariyb 7 trln so‘mga oshgan. Ayol rahbarlar boshqaruvida 36 472 ta kichik korxona va mikrofirmalar mavjud.